LEGO Technic 系列，自 40周年紀念出版咗 BMW R 1200 GS Adventure Motorbike 之後，今年終於再次推出電單車產品，就喺編號42107 嘅 Ducati Panigale V4R 電單車。
今次呢套電單車，一粒印件都冇，所有裝飾都單靠呢張貼紙，有啲可惜！
身為玩家，除咗呢套電單車好型呢個因素外，最吸引我嘅喺呢套新出版嘅新零件，宜家為大家介紹一下：
前轆加入新設計的碟剎零件，砌MOC嘅師兄改車又多咗一個好選擇啦！
今次LEGO推出金色前懸吊零件，實在好吸引！
車軚方面，前轆沿用LEGO 42036 Street Motorcycle幼身車軚，而後轆則新出厚身車軚(見左圖)。 為咗跟足真車前後車軚不同嘅厚度，LEGO公司不惜出版全新厚車軚配合，令整部戰車更加入型入格！
電單車的咪錶以貼紙呈現，跟足真正，設計精緻細膩！
其次嘅碟煞餅，都喺跟足真車嘅設計，亦喺我最喜愛嘅零件之一！
機械活動設計方面，除基本的轉向裝置外，整部電單車一如以往擁有極有效率嘅避震系統與活動引擎系統。今次令人驚喜，莫過於腳踏可以轉波嘅機械設計。腳踏向下是一波，腳踏向上是二波，腳踏向前則是靜止狀態。
呢套電單車亦有一個創意嘅新砌法。在組裝電單車過程中，發現了兩把紅色日本刀零件，再砌落去，先發現呢兩把日本刀，喺用嚟砌車頭擋風玻璃用嘅。
型到爆嘅車頭外型，拼砌設計上都盡力跟足原著！
宜家附上未貼上貼紙與已貼上貼紙嘅相片俾您去比較一下，您又覺得貼紙對呢套LEGO有幾重要呢？
雖然呢套積本一件印件都冇，有啲可惜，但當您將所有貼紙貼上去部電單車度，您會發現呢部戰車的確型格到爆，一部值得花數百元購得嘅心頭好！